Diari Oficial de la Generalitat Valenciana


Sumari del DOGV 7647, del 30-10-2015 (2015/8461)

Notificació de la sentència dictada en el procediment de divorci número 1362/2014.
----------------------------------------------------------------------------------

### Dades del document

Número de DOGV
:   7647

Data del DOGV
:   30-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8461


Organisme emissor
:   Jutjat de Primera Instància Número 6 de Torrent

Tipus de document
:   Edicte

Notificació de la sentència dictada en el procediment de divorci número 1362/2014. [2015/8461]  
De: M.ª Isabel Sánchez Carrasco.  
Procuradora: M.ª Ángeles Ruiz Navarro.  
Contra: Ángel Manuel Gregorio Talavera.  
Procurador/a: -  
En el present procediment divorci contenciós número 1362/2014, seguit a instàncies de M.ª Isabel Sánchez Carrasco contra Ángel Manuel Gregorio Talavera, s'ha dictat la sentència que té l'encapçalament i la part dispositiva que, literalment, diuen així:  
  
«Ana Dolores López Cañas, magistrada jutgessa del Jutjat de Primera Instància número 6 de Torrent, en data 27 de maig de 2015.  
Sentència número 124/2015  
Vistes les presents interlocutòries que per torn de repartiment a aquest jutjat han correspost de judici de divorci contenciós número 1362/2014, promogudes a instàncies de M.ª Isabel Sánchez Carrasco, representada en aquestes actuacions per la procuradora dels tribunals, M.ª Ángeles Ruiz Navarro, i assistida per un lletrat José Manuel Martínez Sanz, contra Ángel Manuel Gregorio, rebel en les actuacions. Amb intervenció del ministeri fiscal, representat per Pilar Saro.  
  
Dispositiva  
Estime la demanda formulada per M.ª Isabel Sánchez Carrasco contra Ángel Manuel Gregorio Talavera, quant a la dissolució del vincle matrimonial que existeix entre ells i el declare dissolt per divorci i, així mateix, dispose com a mesures complementàries les següents:  
  
a) Pàtria potestat compartida.  
b) Guarda i custòdia del fill menor i règim de visites.  
El fill menor estarà sota la guarda compartida d'ambdós progenitors i serà exercida per quinzenes alternes amb cadascun. Aquestes començaran els divendres després de l'eixida escolar, on el menor serà replegat pel progenitor no custodi en aqueix període, i es fixen com a sistema de visites dues vesprades intersetmanals que gaudirà el progenitor que no tinga la guarda aqueixa quinzena, els dimarts i els dijous des de les 17.00 hores, en que serà replegat el menor a l'eixida del col·legi fins a les 20.00 hores, en què serà tornat al domicili del progenitor custodi.  
  
Correspondran a ambdós cònjuges per meitat les vacances escolars de Setmana Santa, falles, Nadal i estiu. En cas de discrepància correspondrà triar al pare els anys parells i a la mare els anys imparells.  
  
c) En concepte de pensió alimentària per al fill menor, el pare abonarà a la mare la quantitat de 100 euros mensuals a pagar per mensualitats de bestreta entre els dies un a cinc de cada mes, al domicili de la mare o al número de compte bancari que aquesta designe.  
  
La quantitat esmentada serà revisada anualment d'acord amb l'índex de preus al consum que publique l'Institut Nacional d'Estadística o organisme que el poguera substituir.  
Les despeses extraordinàries d'educació i assistència sanitària no cobertes pel sistema públic, com ara ortodòncies, oftalmologia, llibres de text, etcètera, les pagaran ambdós cònjuges a mitges.  
  
d) Atribució de l'ús i gaudi de l'habitatge familiar, així com dels béns i de l'ús del parament domèstic.   
L'ús i gaudi de l'habitatge familiar, siti a Torrent, carrer 25 d'Abril, número 4, porta 1, s'atribueix a l'esposa. L'espòs podrà continuar en l'altre habitatge de propietat de guanys, el xalet siti a la urbanització esmentada més amunt i sense cap compensació, atés que pertany a la societat de guanys.  
e) Càrregues del matrimoni.  
En concepte de contribució a les càrregues del matrimoni, ambdós cònjuges satisfaran a mitges l'import mensual del préstec hipotecari que grava l'habitatge familiar, així com l'import de l'IBI i l'assegurança de l'habitatge.  
f) El contingut del qual és el següent: establir una pensió compensatòria a favor de M.ª Isabel Sánchez Carrasco de 200 euros mensuals i durant tres anys, que Ángel Manuel Gregorio Talavera satisfarà en els cinc primers dies de cada mes en el compte que aquesta designe.  
No pertoca la imposició de condemna a costes.  
Una vegada siga ferma aquesta resolució, comuniqueu-la a l'encarregat del Registre Civil de Torrent, on consta la inscripció del matrimoni.  
Notifiqueu aquesta resolució de forma legal a les parts, de conformitat amb les normes de l'article 248.4 de la Llei Orgànica del Poder Judicial, i feu-los saber que, en contra, s'hi pot interposar un recurs d'apel·lació en el termini de 20 dies a partir de la notificació davant d'aquest jutjat i perquè en prenga coneixement l'Audiència Provincial de València.  
Aquesta és la meua sentència, que pronuncie, mane i firme».  
  
I atès que el demandat, Ángel Manuel Gregorio Talavera, es troba en parador desconegut, expedisc aquest edicte a fi que li valga de notificació de forma deguda.  
  
Torrent, 15 d'octubre de 2015.- La lletrada de l'Administració de Justícia: Pilar Irles Martínez.